AIŠKINAMASIS RAŠTAS

Dėl Molėtų rajono savivaldybės tarybos 2017 m. liepos 27 d. sprendimo Nr. B1-154 „Dėl Molėtų rajono savivaldybės strateginio planavimo organizavimo tvarkos aprašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

2017 m. liepos 27 d. sprendimu Nr. B1-154 „Dėl Molėtų rajono savivaldybės strateginio planavimo organizavimo tvarkos aprašo patvirtinimo“ patvirtintame Molėtų rajono savivaldybės strateginio planavimo organizavimo tvarkos aprašo 33 punktu buvo numatyta galimybė tikslinti Strateginį veiklos planą (toliau - SVP) ne dažniau kaip kartą metuose, tačiau SVP keitimo poreikis yra dažnesnis, todėl tikslinga pakeisti SVP keitimo dažnumą pagal poreikį, kad tai nebūtų kliūtis vykdyti projektus. Pakeitus tvarkos aprašo 29 punktą - bus aiškiai apibrėžta, kas gali teikti pasiūlymus dėl Strateginio veiklos plano (toliau - SVP) tikslinimo. Pakeitus tvarkos aprašo 33 punktą - bus galimybė pagal poreikį tikslinti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pakeitus tvarkos aprašo 29 ir 33 punktus strateginių planavimo dokumentų rengimas taps aiškesnis.

Neigiamų pasekmių nenumatoma.

**4. Priemonės sprendimui įgyvendinti**

Strateginio planavimo organizavimas vadovaujantis pakeistu tvarkos aprašu.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

**S**prendimui įgyvendinti lėšų nereikia.

**6. Vykdytojai, įvykdymo terminai**

Įvykdymo terminas – nuolat.